પ્રદીપભાઇને સારવાર માટે 108 એમ્બ્યુલન્સ મારફતે વીએસ હોસ્પિટલમાં ખસેડવામાં આવ્યા હતા. ઘટનાસ્થળ પર લોકોનાં ટોળાં એકઠાં થઇ જતાં બીઆરટીએસ બસનો ડ્રાઇવર ફરાર થઇ ગયો હતો. કાગડાપીઠ પોલીસે બીઆરટીએસના ડ્રાઇવર વિરુદ્ધમાં ગુનો દાખલ કર્યો છે. ઉલ્લેખનીય છે કે બીઆરટીએસ ટ્રેકમાં ખાનગી વાહન ચલાવવા પર પ્રતિબંધ હોવા છતાંય લોકો ટ્રેકમાં વાહન ચલાવી રહ્યા છે. ગત મહિને ચંડોળા તળાવ પાસે બીઆરટીએસની અડફેટમાં એક યુવક આવી જતાં તેનું ઘટનાસ્થળે મોત નીપજ્યું હતું.